
	Comisia pentru agricultură, silvicultură, industrie alimentară şi servicii  specifice


	
	Bucureşti, 10.06.2010
 Nr.24/497


 RAPORT  
asupra proiectului de Lege pentru completarea art.62 alin.(3) din Legea nr.46/2008 privind Codul Silvic

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru completarea art.62 alin.(3) din Legea nr.46/2008 privind Codul Silvic, transmis cu adresa nr.PL. x 225 din 3 mai 2010 şi înregistrată cu nr.24/313/05.05.2010.

 La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
Proiectul de lege are ca obiect completarea art.62 din Legea nr.46/2008 – Codul silvic, cu modificările şi completările ulterioare, cu două noi alineate, alin.(31) şi (32), în sensul că şi persoanele fizice care beneficiază de prevederile Legii nr.33/1996 privind repunerea în unele drepturi economice a locuitorilor Munţilor Apuseni, cu modificările şi completările ulterioare, vor putea exploata în regie proprie un volum de maximum 20 m3/an din pădurile pe care le au în proprietate.
Proiectul de Lege pentru completarea art.62 alin.(3) din Legea nr.46/2008 privind Codul Silvic face parte din categoria legilor ordinare, potrivit prevederilor art.73 din Constituţia României, republicată.

La lucrările Comisiei au fost prezenţi 26 de deputaţi, din totalul de 27 de deputaţi membri ai comisiei.

Raportul Comisiei a fost adoptat în unanimitate, în şedinţa din 8 iunie 2010.

Proiectul de lege a fost adoptat  de Senat în şedinţa din 26  aprilie 2010.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu completări a proiectului de lege. 

 AMENDAMENTE ADMISE 
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3


	1. 
	Lege 
pentru completarea art.62 alin.(3) din Legea nr.46/2008 privind Codul Silvic 

	Lege 

pentru completarea art.62 din Legea nr.46/2008 - Codul silvic 

 
	Pentru corectitudinea redactării.

	2. 
	       Articol unic: - După alineatul (3) al art.62 din Legea nr.46/2008 privind Codul Silvic, publicată în Monitorul Oficial al României nr.238, Partea I, din 27 martie 2008, cu modificările şi completările ulterioare, se introduc două noi alineate, alin.(31) şi (32), cu următorul cuprins:  
       „(31) De prevederile alin.(3) beneficiază şi persoanele fizice care au facilităţile prevăzute de Legea nr.33/1996 privind repunerea în unele drepturi economice a locuitorilor Munţilor Apuseni, cu modificările şi completările ulterioare.

        (32) Transportul produselor rezultate din exploatarea materialului lemnos pe picior, precum şi din prelucrarea acestuia de persoanele fizice prevăzute la alin.(3) şi (31) se face pe baza documentelor specifice de transport, potrivit prevederilor art.68 alin.(1).”


	Articol unic: - La articolul 62 din Legea nr.46/2008 - Codul Silvic, publicată în Monitorul Oficial al României nr.238, Partea I, din 27 martie 2008, cu modificările şi completările ulterioare, după alineatul (3) se introduce un nou alineat, alin.(31) cu următorul cuprins:  

        „(31) De prevederile alin.(3) beneficiază şi persoanele fizice care au facilităţile prevăzute de Legea nr.33/1996 privind repunerea în unele drepturi economice a locuitorilor Munţilor Apuseni, cu modificările şi completările ulterioare, precum şi membrii formelor de proprietate asociative prevăzute de lege.”

Se elimină. 
Deputat PD-L – Corneliu Olar
Deputat UDMR – Márton Árpád 
Deputat PSD+PC – Ion Dumitru
	Pentru respectarea normelor de tehnică legislativă.
Pentru completare. 

Pentru a înlătura legiferarea paralelă şi respectarea tehnicilor legislative. 

Prevederile sunt cuprinse la art.68 din Codul silvic. 




Comisia a propus aprobarea proiectului cu 26 voturi pentru,  0  voturi împotrivă şi 0 abţineri.

PREŞEDINTE,









SECRETAR,

 

Prof.univ.dr. Valeriu TABĂRĂ





         Vasile MOCANU  

Consilier Anton Păştinaru

Expert Gabriela Ciurea 

